**Акрилен оцветител, изключително лесно миещ се, устойчив на плесени и водорасли**

ХАРАКТЕРИСТИКИ:

Стенен оцветител на основата на стироло-акрилни смоли във водна емулсия, титаниев диоксид и/или светлоустойчиви пигменти, специални добавки, осигуряващи трайност и лекота на полагането, отлично сцепление към носещата основа и трайна устойчивост на плесени и водорасли. Притежава отлична ефективност и повишена покриваща способност, образува върху повърхността кадифен филм, компактен и устойчив, след изсъхването му, на миене с обикновени, разтворени във вода, миещи средства, както и на атмосферни въздействия за дълъг период от време. **ACRIL PAINT** е незапалим, без мирис и водоотблъскващ продукт.

ОБЛАСТИ НА ИЗПОЛЗВАНЕ:

**ACRIL PAINT**, поради своите качества, обикновено се използва при декорацията и защитата на външни сградни повърхности, подложени на повишено излагане на вода и на капризи на времето, нанася се върху вътрешни стени, където е необходима висока устойчивост при миене, както и на износване. След предварителна подготовка на повърхността, **ACRIL PAINT** може да се полага върху: строителна мазилка, бетон, циментови панели (без пластификатори), гипс и негови производни, стари оцветявания (миещи се, маслени, варни), дърво, мазонит (вид шперплат), фаезит (звукоизолационен дървесно-влакнест материал), поцинкована ламарина, изпечени и двойноизпечени керамични покрития, хартия, картон и др.

НАЧИН НА ПОЛАГАНЕ:

Да се остържи, изчетка и премахне старата боя или не добре закрепени части от мазилката. Да се осигури здрава, суха и чиста повърхност. Да се отстранят предварително евентуални просмуквания на влага. В случай на външни, вече боядисани стени, се препоръчва полагането на една първа ръка от **RESINPOL** или **RESINLAK**, с цел да се импрегнира и заздрави повърхността, а в случай на ронливи носещи повърхности, трябва да се повтори операцията след няколко часа. При вътрешни стени или външни небоядисани стени, необходимо е да се нанесе една първа ръка от **PRIMER A CONCENTRATO**, разреден в съотношение 1:4 с вода, като се положи до добро насищане. Да се подмажат евентуалните пукнатини и цепнатини, след което да се изгладят неравностите. **ACRIL PAINT** се нанася с четка, валяк „мече” или с пистолет за безвъдушно боядисване, като се полагат две ръце с интервал от 8 – 12 часа между двете. Да се разреди с вода до 20 – 30 % в обем - за първата ръка и 10 – 20 % - за следващата ръка.

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да не се полага при риск от престоящ валеж, при силно слънце, при силен вятър или при продължителна мъгла.**
* **Да се защитят фасадите от силен дъжд през времето, необходимо за пълното изсъхване на продукта.**
* **Да се осигурят скелета, с цел да се осигури непрекъснатост на работата до архитектурните прекъсващи елементи, като по този начин се избегне образуването на наслагвания, прехвърляния и разлики в цвета**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Да се измият с вода инструментите, веднага след употребата им.**

ТЕХНИЧЕСКИ ДАННИ:

**ИЗСЪХВАНЕ ПРИ 20º С** повърхностно (не залепва прах) – от ½ до 1 час, в дълбочина – 8-12 часа

**РАЗХОДНА НОРМА** 0.080 – 0.100 l/m2 на ръка

**ВИД НА ИЗСЪХНАЛИЯ ФИЛМ:** гладък, матов

**СУХ ОСТАТЪК ПРИ 105º С** 65 ± 0.5 %

**СВЪРЗВАЩО ВЕЩЕСТВО:** акрилен стирол

**% СВЪРЗВАЩО ВЕЩЕСТВО:** 21.7 %

**pH:** 8.0

**СПЕЦИФИЧНИ ТЕГЛО:** 1.590 ± 0.05 kg/l

**УСТОЙЧИВОСТ НА МИЕНЕ**

**(цикли Gardner DIN 53778):** > 13000, клас 1, според EN 13300

**РАЗРЕДИТЕЛ (ЗА СВЕЖ ПРОДУКТ):** вода

**ЦВЕТОВЕ** Бяло, **“NCS – Moodscapes”** 976 цвята, **“I Colori del Colore”** 228 цвята.

**ОПАКОВКА:** 14 l, 4 l и 750 ml

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

**Класификация в съответствие със Законодателно постановление No 161 от 27.03.2006 г.:**

c) Оцветявания за външни стени с минерална носеща основа;

Гранични стойности на емисии от органични летливи съставки (C.O.V.) в g/l:

от 01.01.2007 г. = 75 g/l,

от 01.01.2010 г. = 40 g/l

Максимална стойност на емисии от органични летливи съставки (C.O.V.) в продукта: 40 g/l от подготвеното

|  |
| --- |
| КРАТКО ОПИСАНИЕ НА АРТ. **0107** **ACRIL PAINT** |

Внимателно изчеткване на повърхността и полагане на **ACRIL PAINT**, матов воден оцветител на основата на стироло-акрилни смоли във водна емулсия, устойчив на плесени и водорасли, притежаващ отлична ефективност и покриваща способност, с повишена водоотблъскваща способност, добра въздухопропускливост, устойчив, след изсъхването му, на миене с обикновени, разтворени във вода, миещи средства, както и на атмосферни въздействия за дълъг период от време, приложим за външни стени и гипсови мазилки, тип „изкуствен мрамор”; нанасят се две ръце с четка или с валяк („мече”), до пълното покриване на повърхността.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica